
Mellékletek: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. szeptember 20-án tartandó munkaterv szerinti ülésére

9. napirendhez

Tárgy: A gyermekek védelmének helyi rendszeréről szóló önkormányzati rendelet módosítása
Tisztelt Képviselő-testület!
A gyermekek védelméről és a gyámügyi igazgatásról szóló 1997. évi XXXI. törvény (Gyvt.) 151. § (9) és bekezdése szerint a gyermek lakóhelye szerint illetékes önkormányzat, illetve - ha a gyermek nevelési-oktatási intézményben részesül étkezésben - a nevelési-oktatási intézmény vezetője - a fenntartó által megállapított szabályok keretei között - a gyermek egyéni rászorultsága alapján további gyermekenkénti kedvezményt állapíthat meg.
Ennek alapján a Gyvt. 162. § (5) bekezdésével felhatalmazást kapott a nevelési-oktatási intézményt fenntartó helyi önkormányzat, hogy rendeletben határozza meg azokat a szabályokat, amelyek keretei között a nevelési-oktatási intézmény vezetője egyéni rászorultság alapján kedvezményt állapít meg a gyermekétkeztetés térítési díjának megfizetésére.

Miután eddig ez a döntési jogosultság – a fentiektől eltérően - a gyermekek védelmének helyi rendszeréről szóló 12/2010. (VIII. 26.) önkormányzati rendeletünkben az Egészségügyi és Szociális Bizottság hatáskörébe volt helyezve, szükségessé vált a rendelet módosítása.
Kérem az előterjesztett rendeletmódosítás szíves elfogadását. 

Sülysáp, 2012. szeptember 12.

Tóth Krisztina s.k.

jegyző
MELLÉKLET

Sülysáp Nagyközség Önkormányzata Képviselő-testületének

…/2012. (....) önkormányzati rendelete

a gyermekek védelmének helyi rendszeréről szóló 

12/2010. (VIII. 26.) önkormányzati rendelete módosításáról

Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 16. § (1) bekezdésével, valamint a gyermekek védelméről és a gyámügyi igazgatásról szóló 1997. évi XXXI. törvény 151. § (9) és 162. § (5) bekezdésével kapott felhatalmazással, illetve feladatkörében eljárva a következőket rendeli el:

Sülysáp Nagyközség Önkormányzata Képviselő-testületének a gyermekek védelmének helyi rendszeréről szóló 12/2010. (VIII. 26.) önkormányzati rendelete (a továbbiakban: Gyvr.) 16. § (1) bekezdésében „a Bizottság étkezési kedvezményt nyújthat” szövegrész helyébe „az Önkormányzat fenntartásában működő nevelési-oktatási intézmény vezetője étkezési térítési díj kedvezményt állapít meg” szövegrész lép.
A Gyvr. 16. § (3) bekezdése helyébe a következő rendelkezés lép:

(3) Az étkezési térítési díj rászorultsági alapon történő mérséklése iránti kérelemhez csatolni kell: 

a) a kérelem indokolását és a megalapozottságát igazoló esetlegesen rendelkezésre álló bizonyítékokat, 

b) az egész családra kiterjedő jövedelem- és vagyonnyilatkozatot és az ezt alátámasztó, az igénylő és családja jövedelmi viszonyáról szóló igazolásokat.
(1) Ez a rendelet a kihirdetését követő napon lép hatályba, majd az azt követő napon hatályát veszti. Rendelkezéseit a folyamatban levő ügyekben is alkalmazni kell.
(2) Hatályát veszti a Gyvr. 16. § (2) bekezdésében az „Önkormányzat által biztosított” szövegrész.

Sülysáp, 2012. szeptember 20.

Horinka László
Tóth Krisztina



polgármester
jegyző

